เห็นป้าย lunch set ของ salt//pepper ดูน่าสนใจ  ราคาก้อไม่แรงจนเกินไป เลยชวนคุณพ่อแวะเข้าไปทาน หลังไม่ได้แวะร้านนี้มาซักพักค่ะ 

lunch set จะราคา 159 บาท ประกอบไปด้วยอาหารจานหลักซึ่งมีให้เลือก 8 เมนู สลัด และชาซีลอน 1 แก้ว โดยจะมีในวันจันทร์ - ศุกร์ เวลา 10.30-14.00 สำหรับสาขา ctw และ 10.30-16.00 สำหรับสาขาพารากอนค่ะ

เมนูที่สั่ง
- เซตลาซานญ่าหมู 
ลาซานญ่าหมูถ้วยเล็กกับขนมปังกระเทียมโรยชีส ตัวลาซานย่าหน้าตาดีแต่จะมีแป้งมากกว่าไส้ รสกลางๆ สลัดผักแอบเหี่ยวนิดหน่อยแต่รสชาติโอเค

- 
เหมือนปอเปี๊ยะทอดไส้กุ้ง ทอกมากรอบดีไม่อมน้ำมัน ทานคู่มายองเนส

- มันบด
ตั้งใจมาทานเมนูนี้และก้อไม่ผิดหวังค่ะ มันบดเนื้อเนียนนุ่มกำลังดี โรยพาร์สลีย์สับมาด้านบนเพิ่มความหอม และชอบที่มีรสเค็มนิดๆในตัว อร่อยใช้ได้เลยค่ะ

- Trio creme brulee
แครมบรูเล่ 3 รส มีกาแฟ วนิลลา ชาเขียว เสิร์ฟมาพร้อมไอศครีมสตรอเบอรี่ซอร์เบทซึ่งตกแต่งมาอย่างสวยงามด้วยเมอร์แรงค์ ครัมเบิ้ล ผลไม้สด และซอสรสต่างๆ 

เป็นอีกหนึ่ง lunch set ดีๆที่เหมาะกับช่วงเวลาเร่งรีบในช่วงกลางวันเลยนะคะ และสำหรับใครอยากทานเป็น a la carte ก้อมีเมนูอาหารคาวหวานหน้าตาน่าทานราคาไม่แพงจนเกินไป ให้เลือกสั่งกันอีกเยอะเลยค่ะ